**Mal for lokal særavtale om arbeidstid for lærere ved […] kulturskole**

*Dette er en mal. I forberedelse før forhandlinger, før malen legges fram som forslag og ved avtaleinngåelse må det alltid tas hensyn lokale forhold som fagtilbud, stillingsstørrelser, geografi, organisering, osv., og det kan gjøres endringer i teksten og de foreslåtte timetallene. Se Creos anbefalinger til arbeidstidsavtaler for kulturskolelærere i KS for utfyllende informasjon om de ulike punktene. (Fjern dette avsnittet ved avtaleinngåelse.)*

**1. Virkeområde, varighet og hjemmel**

Denne avtalen regulerer arbeidstid for lærere ved [...] kulturskole og gjøres gjeldende fra [...] Avtalen gjelder til og med [...]

Avtalen erstatter tidligere inngåtte avtaler som gjelder arbeidstid for kulturskolen.

Avtalen kan sies opp skriftlig med minst 3 måneders varsel. Sies den ikke opp, gjelder den videre i 1 år om gangen med samme oppsigelsesfrist.

Hjemmel for avtalen er Hovedavtalens del A § 4-5.

**2. Hensikten med avtalen**

Arbeidstidsavtalen skal legge til rette for at kulturskolelærerne kan fylle sine ulike roller på en profesjonell og tilfredsstillende måte. Ifølge de nyeste politiske føringene spiller *kulturskolen som ressurssenter* en nøkkelrolle i kommunen. Kulturskolelæreren er først og fremst pedagog og kunstutøver, men også faglig forbilde, prosjektleder, organisator, inspirator, koordinator, kulturbærer og samarbeidspart. Kvaliteten på kulturskolen som ressurssenter vil avhenge av at lærerne har en arbeidssituasjon hvor de kan gi god undervisning, utvikle seg som utøvere av sitt fag, og delta i kulturutviklingsarbeid i kommunen. Lærernes arbeidstid må organiseres på en slik måte at det er mulig å stå i en 100 % stilling gjennom et arbeidsliv.

**3. Arbeidsåret**

Kulturskolen følger grunnskolens arbeidsår, dvs. 38 uker avsatt til undervisning og en uke avsatt til plandager og/eller kompetanseheving.

Planfestet arbeidstid kan maksimalt være 9 timer pr. dag og inntil 37,5 timer pr. uke.

**4. Årsverket**

Årsverket i kulturskolen utgjør 1 687,5 timer i 100 % stilling. De ytre rammene for årsverket fremgår av hovedtariffavtalen § 4.2.5. Med mindre annet avtales lokalt, gjelder som et utgangspunkt en planfestet arbeidstid på 1300 timer. Alle timetall gjelder klokketimer i 100 % stilling.

Årsverket består av:

1. **Undervisning:**

All tid sammen med elev(er) som er en del av elevens pedagogiske tilbud på kulturskolen regnes som undervisning.

Undervisning kan utgjøre inntil 741 klokketimer i året i 100 % stilling, men deler av tiden omdisponeres til annen planfestet tid når det kreves mer tid til for- og etterarbeid f.eks. grunnet gruppestørrelse, nivå, sammensatte undervisningssituasjoner eller fagets egenart. Deler av tiden kan også benyttes til utøvende/skapende virksomhet.

1. **Annen planfestet tid:**

Annen arbeidsplanfestet tid (559 timer pr. år) skal fordeles hensiktsmessig i henhold til ansattes stillingsstørrelse slik at kvalitet i undervisningen, felles tiltak for egne/andre elever og samhandling med kolleger/ledelse på arbeidsplassen sikres. I den planfesta arbeidstiden inngår blant annet alt for- og etterarbeid i forbindelse med undervisning, reisetid mellom arbeidssteder, rigging og rydding av undervisningsrom, kontorarbeid, møter, foreldre-/elevkontakt, plandager, samarbeid og samhandling med kolleger og ledelse, kurs og kompetanseheving initiert av arbeidsgiver, pausetid m.m. Det bør være en tilgjengelig rest avsatt til oppgaver som kan komme i løpet av året. Deler av denne tiden kan omdisponeres til ikke planfestet tid dersom det er hensiktsmessig.

1. **Ikke planfestet tid:**

Minst 387,5 timer skal settes av til selvstendig tid som styres av den ansatte selv. I den ikke planfestede tiden kan eksempelvis kompetanseheving initiert av arbeidstaker selv, og tid til egenøving/egenutvikling for å vedlikeholde ferdigheter og holde seg faglig ajourført, inngå. Denne tiden er ikke underlagt arbeidsgivers styringsrett.

**5. Årsramme for undervisning**

Partene er enige om følgende årsrammer for undervisning:

* [Instrumentalundervisning/musikk](https://creokultur.no/tariffavtaler/kommunalt-tariffomrade-ks/arbeidstid-i-kulturskolen/fagspesifikke-anbefalinger/musikk-instrumentalundervisning/): [Inntil 741] timer
* [Drama/teater](https://creokultur.no/tariffavtaler/kommunalt-tariffomrade-ks/arbeidstid-i-kulturskolen/fagspesifikke-anbefalinger/teater-dramafag/): [Inntil 630] timer
* [Visuell kunst](https://creokultur.no/tariffavtaler/kommunalt-tariffomrade-ks/arbeidstid-i-kulturskolen/fagspesifikke-anbefalinger/visuelle-kunstfag/): [Inntil 630] timer
* [Dans](https://creokultur.no/tariffavtaler/kommunalt-tariffomrade-ks/arbeidstid-i-kulturskolen/fagspesifikke-anbefalinger/dans/): [570] timer
* Korps/kor/orkester: [...] timer
* Fordypningstilbud: [...] timer
* Individuelle undervisningstilbud og mindre grupper: [...] timer
* Musikkterapi: [...] timer
* Sirkus: [...] timer

*(Fyll inn ytterligere lokale tilbud ved kulturskolen, og timetall.* [*Se lenke til Creos anbefalinger*](https://creokultur.no/tariffavtaler/kommunalt-tariffomrade-ks/arbeidstid-i-kulturskolen/arbeidsaret-i-kulturskolen/)*.)*

I situasjoner med mye reisetid mellom arbeidssteder og ved perioder med endrede arbeidsoppgaver kan årsammen reduseres ytterligere.

**6. Beregning av annen arbeidsplanfestet tid**

1. **Møter**

Tid til felles kurs, planlegging og møter er en del av annen arbeidsplanfestet tid og settes slik:

1. Tid til felles kurs og planleggingsdager settes opp med inntil [...] dager pr. år og reguleres i planen etter lærernes stillingsstørrelse.
2. Tid til øvrige møter settes med [...] timer per skoleår og reguleres i planen etter lærernes stillingsstørrelse.
3. Avdelingsleder avgjør i samråd med den ansatte hvilke møter som skal prioriteres for ansatte med redusert fremmøte.
4. **Foreldre- og elevkontakt**

[...] timer av annen arbeidsplanfestet tid per skoleår ([...] timer per uke) avsettes til foreldre- og elevkontakt.

1. **Rigging, rydding og reisetid**

Det settes av […] til rigging, rydding og praktiske forberedelser av undervisningsrom.  
Ved desentral undervisning settes det av […] til reising mellom undervisningssteder.

**d. Pausetid**

Læreren skal ha minst en pause á 30 minutter dersom den daglige undervisningstiden overstiger 3 klokketimer. Lov- og avtalefestet pausetid er innenfor planfestet arbeidstid. Pausetid kan ikke legges etter timeplanens slutt.

**e. Øvrige oppgaver**

Øvrige oppgaver som faller inn under annen arbeidsplanfestet tid jf. punkt 4 b føres inn i arbeidsplanen med et beregnet timetall.

**7. Livsfasetiltak**

Lærernes samlede arbeidsoppgaver skal utføres innenfor et årsverk på 1650 timer for lærere som er 60 år og eldre.

Lærere har rett til å få redusert undervisningen med inntil 6 % fra skoleårets begynnelse det første yrkesåret etter fullført faglig og pedagogisk utdanning.

Lærere har rett til å få redusert undervisningen med inntil 6 % fra skoleårets begynnelse det kalenderåret de fyller 57 år.

Lærere har rett til å få redusert undervisningen med inntil 12,5 % fra skoleårets begynnelse det kalenderåret de fyller 60 år.

Nyutdannede lærere og lærere over 60 år disponerer den frigjorte tiden til for- og etterarbeid og faglig ajourføring i planfestet arbeidstid, dersom man ikke blir enige om noe annet.

**8. Årlige arbeidsplaner**

Det utarbeides arbeidsplaner for ett skoleår om gangen (1.8.-31.7.).

Ved kortere tilsettinger kan arbeidsplan unntaksvis settes opp og beregnes for ett semester om gangen (hhv. 1.8.-31.12. og 1.1.-31.7.).

Det kreves minst 4 ukers varsel for endring av arbeidsplanene.